Napomena:

Poštovani roditelji i dragi učenici,

Kada smo započinjali rad s nastavom na daljinu, pretpostavljali smo kraći vremenski period. No s obzirom da je izgledno da će ovakav način rada biti vjerojatno kroz dulji vremenski period, bit će potrebno i vrednovanje rada učenika. Povratna informacija učenika se očekuje periodično. Periodično ću poslati neke zadatke kojima ću moći formativno ocijeniti učenike. Tada ću vas dragi roditelji zamoliti za slanje fotografija. Za sada,molim vas da mi pošaljete rezultate jednog, bilo kojeg rada koje smo radili u 4 tjedna nastave na daljinu do 17. 4. 2020.

Vi, koji imate braću ili sestru u predmetnoj nastavi, možete mi rezultate svoga rada, pitanja, komentare... slati na yammer u privatnoj poruci. Svi ostali molim vas kontaktirajte me na e-mail: bedenica.vjeronauk@gmail.com

Želim vam svima obilje Božjega blagoslova i mira.

**7. 4. 2020. – VELIKI PETAK**

Mir i dobro,

U ovome svetom tjednu neka nam uvodna molitva budu riječi biskupa Vjekoslava Huzjaka, kojeg ste upoznali:

Molimo da nam se Bog smiluje, oslobodi ugroze i podari zdravlje duše i tijela. Zasigurno s nama moli i zagovara nas Presveta Bogorodica, naša Odvjetnica i Majka, koja nikada nije napustila svoje odane štovatelje.

Želim Vam od srca blagoslovljen i milošću obdaren Sveti tjedan te Sretan Uskrs i uskršnje blagdane!

Ovoj molitvi i dobrim željama za Uskrs pridružuje se i župnik vlč. Ivan Vragović koji vas ovim putem pozdravlja.

**Podsjetimo se:** govorilo smo o Cvjetnici, danu Isusovog ulaska u Jeruzalem. Kako je u tom gradu 4 dana poslije Cvjetnice sa svojim učenicima imao Posljednju večeru. Posljednja večera za nas je važna jer je na njoj nastala sveta misa. Preko svete mise Isus ostaje povezan sa svojim učenicima. Veliki petak koji slijedi nakon večere uplašio je učenike, jer je na taj petak Isus umro. Ali Ljubav ne može umrijeti, Ljubav ima zadnju riječ, a to je Bog i Isusovo uskrsnuće.

Danas ćemo govoriti o **Velikom Petku.**

**Ovo su vaši zadatci:**

* **Zadnji puta smo stali u udžbeniku na 76. stranici do rečenice: Potom ga svežu, odvedu i predaju...** pročitajte sada tekst do kraja na 76. i 77. stranici.
* U bilježnicu napišite naslov **VELIKI TJEDAN** i prepišite tekst ispod naslova

**VELIKI TJEDAN**

Veliki tjedan započinje nedjeljom Cvjetnice i traje do Uskrsne nedjelje. Na Veliki četvrtak Isus slavi posljednju večeru s apostolima. Tu ustanovljuje sakramente euharistije (svete mise) i svetog reda. Nakon večere moli na Maslinskoj gori u vrtu po imenu Getsemani. Uhvatili su ga i odveli na suđenje. Na Veliki petak osuđen je na smrt od strane Poncija Pilata. Bio je bičevan, okrunjen trnovom krunom i raspet na križ zajedno s dvojicom razbojnika. Nakon smrti, njegovo je tijelo položeno u grob. Na Veliku subotu Isusovo je tijelo u grobu.

**Za kraj ponovite do sada naučeno i pročitano preko kviza DOGAĐAJI VELIKOG TJEDNA (ispravno poredati) na poveznici kviz za ponavljanje i igru Veliki tjedan**

<https://wordwall.net/hr/resource/492558/vjeronauk/doga%C4%91aji-velikog-tjedna> **(kviz)**

<https://wordwall.net/resource/1177358/veliki-tjedan-4-razred> **Veliki tjedan - 4. razred (igra)**

Molim vas da do 15. 4. 2020. riješite zadatke.

Do idućeg puta neka vam Dobri Bog udijeli svako dobro i neka vas štiti od svega zla.